text: Livsfarlige isklumper
  17 februar 2010 kl. 17.32
  Det skaber livsfarlige situationer i trafikken, når isklumper styrter ned fra taget af en lastbil.
  Hvis en sættevogn ikke har været ude at køre i en uge, så ligger der et lag sne og is på 33. kvadratmeter.
  Sneen og isklumperne kan knuse forruden på personbiler og skabe panikopbremsninger.
  Chaufførerne kan banke en del af sneen af på presenningerne indefra, men det er ikke altid, de får det hele væk.
  På Gateway E45 - også kendt som Danmarks Transport Center - nord for Vejle har man derfor bygget en særlig isbro, så chaufførerne kan komme op på taget af bilerne og skovle sneen væk.
  Der findes ingen særlige paragrafer om is fra lastbiler i færdselsloven. Men det koster en bøde, hvis chaufføren ikke har fjernet is og sne før kørslen.
  